CELEX: 32015R1747
Language: lt
Date: 2015-09-30 00:00:00
Title: 2015 m. rugsėjo 30 d. Komisijos įgyvendinimo reglamentas (ES) 2015/1747, kuriuo ištaisomas Reglamento (ES) Nr. 26/2011 dėl leidimo naudoti vitaminą E kaip visų rūšių gyvūnų pašarų priedą priedas (Tekstas svarbus EEE)

1.10.2015   
            
            
               LT
            
            
               Europos Sąjungos oficialusis leidinys
            
            
               L 256/7
            
         KOMISIJOS ĮGYVENDINIMO REGLAMENTAS (ES) 2015/1747
   2015 m. rugsėjo 30 d.
   kuriuo ištaisomas Reglamento (ES) Nr. 26/2011 dėl leidimo naudoti vitaminą E kaip visų rūšių gyvūnų pašarų priedą priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nustatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);
            
         
               (2)
            
            
               vitaminas E buvo iš naujo įvertintas ir Komisijos reglamentu (ES) Nr. 26/2011 (3) buvo suteiktas leidimas jį naudoti kaip visų rūšių gyvūnų pašarų priedą iki 2021 m. vasario 4 d.;
            
         
               (3)
            
            
               nors Reglamento (ES) Nr. 26/2011 1 straipsnyje daroma nuoroda į vitamino E preparatus, kuriuos leidžiama naudoti kaip pašarų priedus reglamento priede nustatytomis sąlygomis, tame priede preparatai nenurodomi. Dėl šio neatitikimo kai kurių valstybių narių kontrolės institucijos mano, kad preparatai, kurių sudėtyje yra vitamino E, nėra leidžiami naudoti;
            
         
               (4)
            
            
               siekiant, kad Reglamentas (ES) Nr. 26/2011 būtų aiškinamas teisingai, į to reglamento priedą būtina įtraukti nuorodą, kuria paaiškinamas preparatų, kurių sudėtyje yra vitamino E, naudojimas ir pateikimas rinkai, kadangi to buvo siekiama priimant reglamentą;
            
         
               (5)
            
            
               be to, remiantis patirtimi, įgyta atliekant oficialiąją vitamino E ženklinimo kontrolę, turėtų būti paaiškintas priedui suteiktas konkretus pavadinimas;
            
         
               (6)
            
            
               todėl Reglamentas (ES) Nr. 26/2011 turėtų būti atitinkamai ištaisytas;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 26/2011 priedas iš dalies keičiamas taip:
   
               1.
            
            
               Skiltyje pavadinimu „Priedas“:
               
                           —
                        
                        
                           „Vitaminas E/visų racematų alfa-tokoferilacetatas“ pakeičiamas į „“Vitaminas E „arba“ visų racematų alfa tokoferilacetatas„“;
                        
                     
                           —
                        
                        
                           „Vitaminas E/RRR-alfa-tokoferilacetatas“ pakeičiamas į „“Vitaminas E „arba“ RRR alfa tokoferilacetatas„“;
                        
                     
                           —
                        
                        
                           „Vitaminas E/RRR-alfa tokoferolis“ pakeičiamas į „“Vitaminas E „arba“ RRR alfa tokoferolis„“.
                        
                     
         
               2.
            
            
               Skiltyje pavadinimu „Kitos nuostatos“ pridedamas toks punktas:
               
                           „3.
                        
                        
                           Vitaminas E gali būti pateikiamas rinkai ir naudojamas kaip priedas preparato forma.“
                        
                     
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 30 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).
   
      (3)  Komisijos reglamentas (ES) Nr. 26/2011 dėl leidimo naudoti vitaminą E kaip visų rūšių gyvūnų pašarų priedą (OL L 11, 2011 1 15, p. 18).